**İDARƏ HEYƏTİNİN SƏLAHİYYƏT DAİRƏSİ**

27 Oktyabr 2014-ci il tarixli İllik Ümumi Yığıncaq tərəfindən təsdiqlənmişdir.

“Şəffaflıq Azərbaycan” İdarəçilik Siyasətinə 2-ci əlavə

**Giriş**

 Bu sənəd “Şəffaflıq Azərbaycan” təşkilatının Nizamnaməsinə və İllik Ümumi Yığıncaqların qərarlarına uyğun olaraq İdarə Heyətinə aid müvafiq rolları, vəzifələri və səlahiyyətləri müəyyən edir. Bu sənədə ediləcək hər hansı dəyişiklik qüvvəyə minə bilməsi üçün “Şəffaflıq Azərbaycan” təşkilatının İdarə Heyəti və daha sonra İllik Ümumi Yığıncaq tərəfindən təsdiq olunmalıdır. Sənədin müddəaları təşkilatın nizamnaməsinə tam uyğundur və orada əks olunmayan məsələləri tənzimləyir.

**Məqsəd, vəzifələr və səlahiyyətlər**

İdarə Heyətinin məqsədi:

* Üzvləri və idarəçiləri “Şəffaflıq Azərbaycan” təşkilatının məqsəd və məramları, nizamnaməsi, digər daxili sənədləri və layihələrinin tələb etdiyi liderlik və diqqətlə təmin etməkdir.

İdarə Heyətinin vəzifələri aşağıdakılardır:

* Təşkilata üzvləri qəbul etmək;
* Təşkilata üzvlüyə xitam vermək;
* İllik Ümumi Yığıncaqlar arasındakı dövrdə təşkilatın fəaliyyətinə rəhbərlik etmək;
* “Şəffaflıq Azərbaycan” təşkilatının müstəqilliyinə və nüfuzuna xələl gətirilməməsini təmin etmək.

Təşkilat üzvlüyü təsisçilər və idarə heyəti üzvlərindən başqa şəxslərə açmaq qərarına gələcəyi təqdirdə:

* Təşkilata qoşulmaq istəyən şəxslərin müraciətlərini yoxlamaq;
* İdarə Heyəti və ya təsisçi olmayan təşkilat üzvlərinə üzvlük sertifikatları vermək;
* Üzvlük haqqı (müntəzəm və ya birdəfəlik) müəyyən ediləcəyi təqdirdə, onun miqdarını müəyyən etmək.

İdarə Heyəti aşağıdakı səlahiyyətlərə malikdir:

* Təşkilata üzvlüyə qəbul etmək və xitam vermək;
* Qrant təkliflərini və layihələrini təsdiq etmək;
* Təşkilatın şöbələrini yaratmaq;
* Ödəmə cədvəlləri və təşkilatın vəzifəli şəxslərinin əmək haqlarının da daxil olduğu büdcə xərclərini təsdiq etmək;
* Təşkilatın başqa idarə orqanlarının səlahiyyətləri xaricində olan bütün məsələləri həll etmək.

**İdarə Heyətinin seçilməsi**

İdarə heyəti üzvləri İllik Ümumi Yığıncaqda gizli səsvermə yolu və sadə səs çoxluğu ilə maksimum iki müddətə və 5 il müddətinə seçilir[[1]](#footnote-2). İdarə Heyətinə namizədlər ya fəaliyyətdə olan idarə heyəti üzvlərindən biri və ya təşkilatın digər bir üzvü tərəfindən tövsiyə olunmalı və yaxud öz təşəbbüsü əsasında namizədliyi irəli sürülməlidir.

İdarə Heyəti üzvlərdən ibarətdir.

İdarə heyəti üzvləri daha sonra İllik Ümumi Yığıncaqda təsdiqlənmək şərti ilə İdarə Heyətinə istefa etməklə bağlı yazılı sorğu təqdim etmək hüququna malikdirlər.

**İdarə Heyətinin sədri**

Nizamnamə İdarə Heyətinə Sədrin seçilməsini tələb etməsə də, bu, Beynlxalq Şəffaflıq təşkilatının tələbidir. Belə ki, bu sənədə və İllik Ümumi Yığıncağın səlahiyyət dairəsi sənədinə əsasən Şəffaflıq Azərbaycan təşkilatı İdarə Heyətinin Sədri vəzifəsinə malikdir.

İdarə Heyətinin Sədri İllik Ümumi Yığıncaq tərəfindən gizli səsvermə yolu ilə hər biri 5 il olmaqla maksimum iki müddətə seçilir.

Sədr Təşkilatı “Transparency International” təşkilatında təmsil edir, İdarəetmə orqanının fəaliyyətinə rəhbərliyi həyata keçirir və ona İllik Ümumi Yığıncaq və qanunvericiliklə aid edilən digər funksiyaları da həyata keçirir.

**İcraçı Direktor**

İcraçı Direktoru Nizamnaməyə uyğun olaraq, İllik Ümumi Yığıncaq tərəfindən gizli səsvermə yolu ilə beş il müddətinə maksimum iki dövr üçün seçilir (25 yanvar 2006-cı il tarixli İllik Ümumi Yığıncağının protokoluna uyğun olaraq).  İki dövr başa çatdıqdan sonra İdarə Heyəti İllik Ümumi Yığıncaq qarşısında məsələ qaldıraraq İcraçı Direktorla əmək müqaviləsinə xitam verilməsini və ya İcraçı Direktorun fəaliyyət müddətinin daha beş il uzadılması üçün nizamnaməyə dəyişikliklər edilməsini tələb edə bilər və bu dəyişikliklər daha sonra müvafiq icra hakimiyyəti orqanı tərəfindən təsdiq olunmalıdır.

İcraçı Direktor İllik Ümumi Yığıncaq və İdarə Heyəti qarşısında məsuliyyət daşıyır və öz fəaliyyəti barədə onlara hesabat verir. İcraçı direktorun müvəqqəti yoxluğu yaxud istefası halında atılacaq addımlar İcraçı Direktorun Varislik Planı başlıqlı sənədində ümumiləşdirilir. İcraçı Direktorun funksiyaları Maliyyə, Admin və Kadr Siyasəti haqqında sənəddə təsvir edilir.

**İdarə Heyətinin Görüşləri**

İdarə Heyətinin iclası onun üzvlərinin yarısından çoxu iştirak edirsə və qərarlar sadə səs çoxluğu ilə qəbul olunursa etibarlı sayılır. Təşkilatın İcraçı Direktoru İdarə Heyətinin iclaslarında iştirak edir. İclasdan öncə əlavələrlə birlikdə protokolun ilkin versiyası elektron poçt vasitəsilə ilə iclas iştirakçılarına göndərilir.

İclasdan sonra qəbul olunmuş yekun protokol bütün əlavə şərh və detallar əlavə edilməklə İdarə Heyəti üzvlərinin təsdiqləməsi üçün bütün üzvlərə elektron poçt vasitəsi ilə göndərilir.Yekun protokol çap edilərək sədr və katib tərəfindən imzalanır və qovluqda saxlanılır. İdarə Heyəti üzvləri elektron poçt vasitəsilə səs vermə hüququna malikdirlər. İdarə Heyətinin bütün qərarları protokollaşdırılmalıdır.

**Maraqların Toqquşması**

Əksər hallarda İdarə Heyətinin üzvlərinin əlavə biznes və peşəkar fəaliyyətləri mövcuddur. İdarə Heyətinin üzvləri Şəffaflıq Azərbaycan təşkilatı üçün ödənişli iş görə bilməzlər. Lakin, bu şəxslərin bağlı olduğu şirkət və ya təşkilatlar “Şəffaflıq Azərbaycan” təşkilatı üçün işləmək və ya “Şəffaflıq Azərbaycan” və “Beynəlxalq Şəffaflıq” təşkilatlarının cəlb olunduğu layihələrdə iştirakdan diskvalifikasiya edilməməlidirlər. Lakin sadalanan fəaliyyətlərdə belə şirkətlər və təşkilatlara "daxili üstünlük" verilməməlidir. Bu tip vəziyyətlər ayrı-ayrı nəzərdən keçirilməlidir ki, bərabərlik prinsipinə uyğun şəkildə əsas qaydalar formalaşdırıla bilsin.

İdarə Heyətinin hər bir üzvü “Şəffaflıq Azərbaycan” təşkilatının apardığı “Maraqların Qeydiyyatında” maraq toqquşması hallarını ortaya çıxarmaq ehtimalı olan və ya maraq toqquşması kimi qavranılan bütün maraqlarını bəyan etməlidir.

**Hesabatlılıq**

 Aşağıda qeyd olunan qaydalar işçilərdən biri və ya İdarə heyəti üzvü tərəfindən “Şəffaflıq Azərbaycan” təşkilatının hər hansı bir orqanının şübhəli bir mənbədən vəsait aldığına və ya almağa hazırlaşdığına dair qənaət olduğu halda görüləcək tədbirləri təsvir edir. “Şəffaflıq Azərbaycan” təşkilatına aidiyyatı olan digər şəxslər də burada göstərilən prosedurdan istifadə edə bilərlər.

Əgər “Şəffaflıq Azərbaycan” təşkilatının hər hansı əməkdaşı yaxud İdarə Heyəti üzvü, təşkilatın müstəqilliyinə və nüfuzuna əldə edilmiş və ya ediləcək ianələrdən xələl gələcəyi barədə şübhə duyarsa, o zaman bu barədə narahatçılığını İcraçı Direktora yaxud “Şəffaflıq Azərbaycan” təşkilatının İdarə Heyətinin sədrinin diqqətinə çatdırmalıdır.

Zərurət yarandığı təqdirdə, İdarə Heyətinin Sədri yaxud İcraçı Direktor “Beynəlxalq Şəffaflıq” Təşkilatının İdarə Heyətinin Maliyələşmə məsələləri ilə əlaqədar İşçi Qrupundan spesifik donordan maliyyənin qəbul edilib-edilməməsi ilə bağlı məsləhət alır. Bu haqda daha ətraflı məlumat “Beynəlxalq Şəffaflıq” Təşkilatının İanələr haqqında Siyasəti, Qaydalar və təlimatlarında, o cümlədən həmçinin “Şəffaflıq Azərbaycan” İdarəetmə Siyasətində öz əksini tapmışdır.

**Təsisçilər Komitəsi**

Nizamnamədə İdarə Heyəti üzvlərinin üzvlük müddətinə məhdudiyyət yoxdur. Buna baxmayaraq, ilk İllik Ümumi Yığıncaq[[2]](#footnote-3) bu sənəddə də detallı təsvir edildiyi kimi İdarə Heyətinin daha demokratik qaydalar əsasında seçkisinə və rotasiyasına üstünlük vermişdir. Buna görə də, ikinci müddətlərinin bitməsindən sonra və ya vaxtından əvvəl istefa verdikdə, təsisçilər İllik Ümumi Yığıncaqda təsdiqlənmiş “”Səlahiyyətlər” əsasında Təsisçilər Komitəsini yaradırlar.

**İdarə Heyəti üçün Referans Şərtlərinə Əlavə: İdarə Heyətinin icmalı**

|  |  |  |  |  |
| --- | --- | --- | --- | --- |
| Tarix | Pr No | Tədbir | Təsvir | Adlar |
| 04.08.2005 | 1 | Təsisçilərin iclası | 8 nəfər təşkilatlanmaq və təşkilati sənədləri Ədliyyə Nazirliyində qeydiyyatdankeçirmək üçün öz iradələrini ortaya qoyublar; tövsiyə: Sədr və İcraçı Direktor (İD) | **İlkin təsisçilər**Sabit Bağırov, sədrRəna Səfərəliyeva, İDDürdanə Məmmədova,Fuad Süleymanov,İntiqam Əliyev,Ənnağı Hacıbəyli,Rəşid Hacılı,Namiq Əliyev. |
| 14.12.2005 | 2 | Təsisçilərin iclası | Ədliyyə Nazirliyinə tədqim ediləcək sənədlərin 4 təsisçi tərəfindən nəzərdən keçirilməsi və tövsiyə: Sədr və İD | **Final təsisçiləri**Sabit Bağırov, SədrRəna Səfərəliyeva, İDDürdanə Məmmədova,Fuad Süleymanov. |
| 25.01.2006 | 3 | İllik Yekun Yığıncaq | Seçilmiş İdarə Heyəti 4 təsisçi və 4 digər üzvdən formalaşdırılmışdır, Rəna Səfərəliyeva İD kimi təsdiqlənmiş, yeni Sədr seçilmişdir. | Rəna Səfərəliyeva, İDFuad Süleymanov, Sədr |
| 25.07.2007 | 4 | İllik Yekun Yığıncaq | İdarə Heyətinin üzvünün istefası təsdiqlənmişdir | Namiq Əliyev |
| 05.10.2010 | 7 | İllik Yekun Yığıncaq | İdarə Heyəti, sədr və İcraçı Direktor yenidən seçilmişdir. | Fuad Süleymanov, SədrSabit Bağırov,Rəna Səfərəliyeva, İDDürdanə Məmmədova,İntiqam Əliyev,Ənnağı Hacıbəyli,Rəşid Hacılı. |
| 05.12 2011 | 8 | İllik Yekun Yığıncaq | Iki İdarə Heyəti üzvünün istefası qəbul edilmiş və idarə heyətinə yeni üzv təsdiqlənmişdir. | İstefa: İntiqam Əliyev və Ənnağı Hacıbəyli Təsdiqlənmişdir: Əliməmməd Nuriyev |
| 31.10.2012 | 9 | İllik Yekun Yığıncaq | İdarə Heyəti üzvlərindən birinin istefası qəbul edilmişdir | Istefa: Rəşid Hacılı |
| 09.03.2016 | 13 | İllik Yekun Yığıncaq | İdarə Heyətinin yeni üzvlərinin və sədrin seçilməsi, İdarə Heyətinin nəzdində Təsisçilər Şurasının yaradılması  | Müddəti bitibS.Bağırov, F.Süleymanov, R.Səfərəliyeva, D.Məmmədova Təsdiqlənmişdir:C.Atayev. Ə.Nuriyev, H.Həsənov, S.Samədzadə  |

1. 25 yanvar 2006-cı il tarixli İllik Ümumi Yığıncağın 3 saylı protokolundan fərqli olaraq maksimum müddətlə bağlı limit qoymur [↑](#footnote-ref-2)
2. 25 yanvar, 2006-cı il tarixli İllik Yekun Yığıncağın 3 saylı protokolu [↑](#footnote-ref-3)